Държавен вестник, бр. 3, 2026 г., стр. 105

БРОЙ  3	
Д Ъ Р Ж А В Е Н  В Е С Т Н И К 	
СТР.  105  
2.2. Трета степен на професионална квалификация по професията 
Придобилият трета степен на професионална квалификация по професията „Технологии 
и системи за заваряване“ може да изпълнява ръководни функции на група от заварчици в 
предприятие или фирма.  
Избира оптимален заваръчен процес и заваръчно оборудване за изготвяне на конкретно 
съединение, правилно избира основни и добавъчни материали за заваряване, оценява 
технологичността на дадена заварена конструкция, включително дали отговоря на нормативните 
изисквания, съставя технологичен заваръчен план за изработване на определена конструкция, 
контролира и надзирава качеството в даденото предприятие по време и след изработване на 
заварената продукция, участва в съставянето на необходимата документация за изграждане на 
дадена система за качество в заваръчното предприятие, осигурява безопасност на труда в 
предприятието и запазване на околната среда. 
Познава български, европейски и международни стандарти (БДС, EN, ISO и др.), знае 
условното обозначение на заваръчни позиции, заваръчни шевове, начините за изобразяване и 
означаване в чертежите съгласно международния стандарт по заваряване. Разчита технологична 
документация за заваряване (чертежи, скици, заваръчни процедури, работни инструкции), 
попълва дневници, протоколи, бланки и др. 
Придобилият трета степен на професионална квалификация по професията „Технологии 
и системи за заваряване“ познава и прилага технологията на специалните методи за заваряване, 
използвани в промишлеността. 
Придобилият трета степен на професионална квалификация по професията „Технологии 
и системи за заваряване“ изпълнява ъглови, челни шевове на листов материал и на тръби във 
всички пространствени положения по процесите: ръчноелектродъгово заваряване с обмазан 
електрод (РЕДЗ) – процес 111; заваряване в защитна газова среда с топящ се метален електрод – 
процес 13 (МИГ – електродъгово заваряване с топящ се метален електрод в инертна газова 
защитна среда, процес 132 и МАГ електродъгово заваряване с топящ се метален електрод в 
активна газова защитна среда, процес 135 и 136); електродъгово заваряване в инертна защитна 
газова среда с нетопящ се метален (волфрамов) електрод (ВИГ) – процес 141 в съответствие със 
спецификацията на заваръчната процедура, като сам настройва заваръчния апарат. Подбира в 
съответствие със спецификацията на заваръчната процедура (WPS) подходящи добавъчни 
материали (електроди, заваръчна тел, защитни газове и др.) и означенията върху тях. 
Придобилият трета степен на професионална квалификация по професията „Технологии 
и системи за заваряване“ работи на машини за термично рязане на металите, извършва ръчно 
рязане на метални материали, детайли със сложна форма и пробиване на отвори. 
При изпълнение на някои обработки на металите лицето е изложено на влиянието на 
повишен шум, вибрации, топлинни и други излъчвания. Той трябва да притежава физическа и 
психическа издръжливост, устойчивост на вниманието, съобразителност, логическо мислене, 
точност и прецизност на действията, дисциплинираност и отговорност. 
В своята работа използва информационни и комуникационни технологии при 
обработване на информацията, необходима за професията. 
При изпълнение на трудовите си задължения, като ръководител на малък екип, 
осъществява ефективна многостранна комуникация със служители на фирмата и клиенти.